**Кыскача методологиялык түшүндүрмөлөр**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Кыскача методологиялык түшүндүрмөлөр**

***Өнөр жай ишканаларынын жана өндүрүштүн санына*** ири, орто, бириккен, ошондой эле чакан ишканалар кирет.

***Өнөр жай продукциясын өндүрүү көлөмү*** чарба жүргүзүүчү субъекттер өндүргөн өнөр жай продукциясы, өндүрүштүк мүнөздөгү иш жана тейлөө көлөмүнүн маалыматтарынын суммасы катары аныкталат. Жалпысынан айлык жана жылдык мезгилдүүлүк менен экономикалык ишмердиктин жана аймактардын түрлөрү боюнча нарктык түрүндө эсепке алынат. Продукциянын көлөмү тууралуу маалыматтар отчеттук жылда болгон баа менен келтирилет. Өнөр жай ишканасынын продукциясынын көлөмү ички завод жүгүртүү наркысыз завод усулу боюнча аныкталат. Даяр продукцияны чыгарган акы төлөбөнгөн ишкана тарабынан тапшырыкчынын чийки затынын жана материалдарынын наркы продукциянын көлөмүнө кирбейт.

***Өнөр жай продукциясынын физикалык көлөмүнүн индекстери* -** салыштырылып жаткан мезгилдеги продукцияны өндүрүүнүн өзгөрүүсүн мүнөздөйт. Бул көрсөткүч экономикалык ишмердиктин түрлөрү боюнча жана жалпысынан “Кошумча дүң наркы” көрсөткүчүнүн “салмагы” катарында пайдалануусу менен өнөр жай боюнча кийинки агрегация менен индекстерге натуралай түрдө продукцияны өндүрүү динамикасынан чыгып эсептелинет.

***Натуралай түрдө өнөр жай продукциясын өндүрүү*** ишкананын материалынан сыяктуу эле тапшырыкчынын чийки затынан жана материалдарынан өндүрүлгөн продукция жөнүндө маалыматтарды кошуп толук көлөмдө чагылдырылат.

***Негизги каражаттарга (фонддорго)*** имараттар, курулмалар, машиналар, жабдуулар (жумушчу жана күч машиналары, жабдуулары, өлчөгүч жана теске салуучу приборлор, аспаптар, лабораториялык жабдуу, эсептөө техника), транспорт каражаттары жана негизги каражаттардын башка түрлөрү кирет.

***Негизги каражаттардын жаңылануу (ишке киргизүү) коэффициенти*** - отчеттук жылы ишке киргизилген негизги каражаттардын наркынын жылдын башында болгон негизги каражаттардын толук балансылык наркына мамилеси катары эсептелинет.

***Негизги каражаттардын кетүү (жоюу) коэффициенти*** жоюлган негизги каражаттардын наркынын жылдын башында болгон негизги каражаттардын толук балансылык наркына мамилеси катары аныкталат.

***Негизги каражаттардын эскирүү коэффициенти*** - негизги каражаттардын жылдын башынан бери иштешинин эскирүү суммасынын жылдын аягына карата негизги каражаттардын толук балансылык наркына карата мамилеси.

***Фонддук куралдануу*** - тармактын кызматкерлеринин негизги өндүрүштүк фонддор менен жабдылышын мүнөздөөчү көрсөткүч. Негизги өндүрүштүк фондулардын орточо жылдык наркынын кызматкерлердин орточо жылдык тизмелик санына карата мамилеси катары эсептелинет.

***Фонд кайтарымы*** - негизги өндүрүштүк фондуларды пайдалануу эффективдүүлүгүнүн көрсөткүчү. Аныкталган мезгил ичинде өндүрүлгөн продукциянын, иштин жана кызмат көрсөтүүнүн көлөмүнүн ушул эле мезгилде негизги өндүрүштүк фондулардын орточо наркына карата мамилеси катары эсептелет.

Фонд кайтарымын эсептөө үчүн таасир эткен негизги каражаттарды гана пайдалануу, башка жактан тартылган негизги каражаттарды кошуу жана ижарага берилген, консерваланган же башка уюмдарга убактылуу пайдаланууга берилген каражаттарды алып салуу зарыл.

***Инновациялык ишмердикте*** рынокко киргизилген технологиялык жаңы же өркүндөтүлгөн продуктулардагы (кызмат көрсөтүүлөрдөгү), тажрыйбалык ишмердикте пайдаланылган жаңы же өркүндөтүлгөн технологиялык процесстердеги идеяны (илимий изилдөөлөрдүн жана иштеп чыгуулардын натыйжаларын же башка илимий-техникалык жетишкендиктерди) трансформациялоо менен байланыштуу ишмердиктин түрү түшүндүрүлөт. Инновациялык ишмердик так эле өзүнүн жыйындысында инновацияга алып келген илимий, технологиялык, уюштуруучулук, финансылык жана коммерциялык   
иш-чаралардын бүтүндөй комплексин божомолдойт.

***Инновация*** жаңы же өркүндөтүлгөн продукту (кызмат көрсөтүү), жаңы же өркүндөтүлгөн өндүрүштүк процесс, маркетингдик же уюштуруучулук усул түрүндө ишке ашуусун алган инновациялык ишмердиктин (бардык жыйындылардын же анын айрым түрлөрүнүн) акыркы натыйжасын көрсөтөт. Инновацияга ишкана биринчилерден болуп иштеп чыккан сыяктуу эле, башка ишканалардан үйрөнүп алынган продуктулар, кызмат көрсөтүүлөр, процесстер жана усулдар да тиешелүү. Технологиялык инновация эгерде инновациялык продуктулар, кызмат көрсөтүүлөр сатып өткөрүү рыногуна чыгарылса ишке ашты деп эсептелинет.

***Инновациялык продукция*** акыркы үч жыл ичинде ар түрдүү даражадагы технологиялык өзгөрүүлөргө кабылган продукцияны көрсөтөт.